Κιβάντς Τατλιτούγ

Ο Κιβάντς Τατλιτούγ (τουρκ.:Κıvanç Tatlıtuğ, 27 Οκτωβρίου 1983) είναι Τούρκος ηθοποιός και μοντέλο. Έγινε γνωστός από τις σειρές Ασημένια Φεγγάρια, στο ρόλο του Μεχμέτ Σάντογλου, Μενεξέ και Πειρασμός.

Βιογραφία
Ο Κιβάντς Τατλιτούγ γεννήθηκε στα Άδανα της Νότιας Τουρκίας στις 27 Οκτωβρίου 1983. Έχει τέσσερα αδέρφια. Το όνομα "Κιβάντς" σημαίνει "Περηφάνια" στα Τουρκικά και το "Τατλιτούγ" είναι μία σύνθεση των Τουρκικών λέξεων "Τατλί" που σημαίνει "Γλυκός"  και "Τουγ" που σημαίνει "η ουρά του αλόγου". Ο παππούς του  ήταν από την Πρίστινα, Κοσσυφοπέδιο. Ο Τατλιτούγ γεννήθηκε και μεγάλωσε στα Άδανα και η οικογένεια του είχε αλυσίδα ζαχαροπλαστείων για πάνω από εκατό χρόνια. Στάλθηκε από την οικογένειά του στο Ιδιωτικό Γυμνάσιο Γενιτζέ Τσαγ όπου διέπρεψε στο μπάσκετ. Όταν αρρώστησε (1997) ο πατέρας του, οι Τατλιτούγ μετακόμισαν στην Κωνσταντινούπολη. Στη Κωνσταντινούπολη, συμμετείχε στην ομάδα της Φενερμπαχτσέ Σπορ Κουλουμπού. 

Ο Κιβάντς έγινε μοντέλο και το 2002, πήρε το Βραβείο του Καλύτερου Μοντέλου της Τουρκίας και Παγκοσμίως. Το 2005, αποφάσισε να κάνει στροφή στη καριέρα του, συμμετέχοντας στη σειρά Ασημένια Φεγγάρια. Η σειρά προβλήθηκε για 3 χρόνια και οι μετοχές του νεαρού Κιβάντς εκτινάχτηκαν στα ύψη. Το 2007, αμέσως μετά το τέλος των Ασημένιων Φεγγαριών, ο Κιβάντς πρωταγωνίστησε στη σειρά Μενεξέ. Στη συνέχεια, πρωταγωνίστησε με τη Μπερέν Σαάτ στη σειρά Πειρασμός. Εκείνη η σειρά θεωρείται η μεγαλύτερη επιτυχία του Κιβάντς Τατλιτούγ. Το 2010, μετά το τέλος του Πειρασμού, ο Κιβάντς αποφάσισε να απέχει από τη τηλεόραση, όμως έκανε μια έκτακτη εμφάνιση στη σειρά EZEL. Από το 2011 και για δύο σεζόν πρωταγωνίστησε στην σειρά Βορράς Νότος. Ενώ από τον Μάρτιο του 2014 ο Κιβάντς θα έχει τον ρόλο του Κούρτ Σεήτ στην σειρά εποχής Κούρτ Σεήτ και Σούρα που είναι βασισμένη στο ομώνυμο μυθιστόρημα της Nermin Bezmen.

Βραβεία
 Καλύτερο Μοντέλο της Τουρκίας (2002)
 Καλύτερο Μοντέλο του Κόσμου (2002)
 Καλύτερος Ηθοποιός (Βραβεία Χρυσή Πεταλούδα) (2008, 2010)

Κατάλογος Ταινιών
 Το Όνειρο της Πεταλούδας Kelebeğin Rüyası (2013)
 Toy Story 3 (2010) - Κεν
 Αμερικανοί στη Μαύρη Θάλασσα Amerikalılar Karadeniz'de 2 (2007) - Μουζαφέρ

Κατάλογος Σειρών
+ΈτοςΤίτλοςΡόλοςΣημειώσεις2005-2007GümüşΜεχμέτ ΣάντογλουΠρωταγωνιστικός ρόλος2007-2008Menekşe ile HalilΧαλίλ ΤουγλούΠρωταγωνιστικός ρόλος2008-2010Aşk-ı MemnuΜπεχλούλ ΧαζνεντάρΠρωταγωνιστικός ρόλος2010EzelΣεκίζ/Ραμίζ ΚαραεσκίΈκτακτη εμφάνιση2011-2013Kuzey GüneyΚουζέι ΤεκίνογλουΠρωταγωνιστικός ρόλος2014Kurt Seyit ve ŞuraΚουρτ ΣεγίτΠρωταγωνιστικός ρόλος2016-2017Cesur ve GüzelΤζεσούρ ΑλεμντάρογλουΠρωταγωνιστικός ρόλος2018-2019ÇarpışmaΚαντίρ ΑντάλιΠρωταγωνιστικός ρόλος

 Προσωπική ζωή 
Από το 2005 μέχρι το 2009 διατηρούσε σχέση με το μοντέλο (Μις Κόσμος 2002) Αζρά Ακίν. Μετά το χωρισμό τους έκανε σχέση με την ηθοποιό Ιντίλ Φιράτ. Από το 2016 είναι παντρεμένος με την ενδυματολόγο Μπασάκ Ντιζέρ και έχουν αποκτήσει μαζί έναν γιο, τον Κουρτ Εφέ (γενν. 2022).

 Παραπομπές 

Κατηγορία:Τούρκοι ηθοποιοί